text: Isaac Ben Judah Abrabanel
  
  publiceret: 2014-05-07 13:07:29+02:00
  Isaac Ben Judah Abrabanel, 1437-1508/1509, portugisisk jødisk politiker og lærd. Han kom i 1483 fra Portugal til Castilien, hvor han frem til 1492 var leder af finansvæsenet. Abrabanel er forfatter til flere filosofiske og eksegetiske værker (dvs. udlægninger af Bibelen), hvori han bl.a. skrev imod både Averroës og Maimonides. Han døde i eksil i Venezia.